ผบห. NDR เก็บหุ้นเพิ่ม ตอกย้ำพื้นฐานแกร่ง
ผบห. NDR เก็บหุ้นเพิ่ม ตอกย้ำพื้นฐานแกร่ง
18 พ.ค. 2564

นายชัยสิทธิ์ สัมฤทธิวณิชชา กรรมการผู้จัดการ บริษัท เอ็น.ดี.รับเบอร์ จำกัด (มหาชน) หรือ NDR ผู้ผลิตและจำหน่ายยางนอกและยางในรถจักรยานยนต์ภายใต้แบรนด์ N.D.Rubber เปิดเผยว่า บริษัทเชื่อมั่นในพื้นฐานธุรกิจว่าจะเติบโตอย่างแข็งแกร่ง
โดยล่าสุดได้เข้าเก็บหุ้นเพิ่มจำนวน 1 ล้านหุ้น ตอกย้ำความเชื่อมั่นของนักลงทุนหลังผลประกอบการไตรมาส 1/64 ออกมาเป็นที่น่าประทับใจ มีกำไรสุทธิโตถึง 501.01% จากช่วงเดียวกันของปีก่อน ทำให้เห็นถึงสัญญาณการเทิร์นอะราวน์อย่างชัดเจน พร้อมมั่นใจแผนธุรกิจปีนี้รายได้เติบโต 15-20% ตามเป้า